text: FN Museet fylder 25 år: Får besøg af prins Joachim
  18 april 2017 kl. 20.06
  Prins Joachim åbnede FN-Museet i Frøslevlejren for 25 år siden. Nu er han æresgæst, når jubilæet markeres 2. maj.
  FN Museet fortæller historien om Danmarks Internationale Indsats fra 1948 og helt op til i dag. Mere end de 65 forskellige missioner, som Danmarks har deltaget i indtil nu.
  - Prins Joachim åbnede museet og indviede FN Museets fane for 25 år siden. Derfor er det med ekstra stor glæde, at vi modtog beskeden og tilsagnet om, at Hans Kongelige Højhed igen vil besøge FN Museet, skriver museets formand, Per Amnitzbøl Rasmussen, i en pressemeddelelse.
  Jubilæumsdagen markeres i hele Frøslevlejren med mange særudstillinger, og de øvrige museer i lejren deltager i arrangementet.
  